Karl Willgren

**Karl Salomon Willgren** (8. kesäkuuta 1865 Tampere – 30. tammikuuta 1947 Helsinki) oli suomalainen oikeustieteilijä. Hän oli Helsingin yliopiston kansantaloustieteen, finanssiopin ja tilastotieteen apulainen 1901–1922, hallinto-oikeuden professori 1922–1932.

Karl Willgrenin vanhemmat olivat ruukin- ja tilanomistaja Karl Oskar Willgren ja Johanna Wilhelmina Friman. Hän pääsi ylioppilaaksi Helsingin alkeisopistosta 1883 ja valmistui Helsingin yliopistosta filosofian kandidaatiksi 1885, molempien oikeuksien kandidaatiksi 1889 sekä molempien oikeuksien lisensiaatiksi ja tohtoriksi 1892. Willgren sai varatuomarin arvon 1892. Hän täydensi opintojaan useilla ulkomaisilla opintomatkoilla.

Willgren tuli 1893 apukamreeriksi senaatin finanssitoimituskuntaan ja yliopiston apulaisena hän oli 1901-1922. Hän toimi 1907-1910 ja vuodesta 1917 lähtien ylimääräisenä esittelijänä senaatin finanssitoimituskunnassa ja valtionvarainministeriössä. Willgren kirjoitti yli 60 julkaisua ja tutkielmaa kansantalouden, finanssiopin ja hallinto-oikeuden alalta. Hän kuului Helsingin kaupunginvaltuustoon ja oli varapuheenjohtajana Kauniaisten kunnanvaltuustossa. 

Karl Willgren oli naimisissa 1895–1907 Anna Elisabet Kruskopfin (k. 1907) kanssa ja vuodesta 1908 Maine Sandströmin kanssa.

## Julkaisuja
* *Om rätt att idka gårdfarihandel: enligt finsk förvaltningsrätt*, Helsingin yliopiston väitöskirja. Helsingfors 1891
* *Reform af vårt resereglemente*. Helsingfors 1895
* *Das staatsbudget, dessen Aufbau und Verhältnis zur Staatsrechnung*, Helsingin yliopiston väitöskirja. Helsingfors 1899
* *Om Finlands statsbudget*. Författare, Helsingfors 1900
* *Statistikens grunder. 1, Inledning: statistikens historia: statistikens allmänna läror*. Helios, Helsingfors 1905
* *Finlands finansrätt*. Helios, Helsingfors 1906, suomeksi nimellä *Suomen finanssioikeus*. Tekijä, Helsinki 1910, 2. uud. painos *Finlands finansrätt*. Söderström, Helsingfors 1932
* *Statistikens grunder. 2, Befolkningsstatistik*. Helios, Helsingfors 1907
* *Arbetarefrågor. 1, Medling i arbetstvister*. Hufvudstadsbladets socialpolitiska bibliotek, 2. Helsingfors 1907
* *Arbetarefrågor. 2, Arbetsförsäkringen i Finland*. Hufvudstadsbladets socialpolitiska bibliotek, 2. Helsingfors 1907
* *Uppkomsten af en finansvetenskaplig forskning i Sverige och Finland*. Författare, Helsingfors 1910
* *Öfversikt af den modärna statliga inkomst- och förmögenhetsbeskattningen i Europa*.  	Skattekomiténs publikationer, 2. Senaten, Helsingfors 1911, suomeksi nimellä *Silmäys nykyaikaiseen valtiolliseen tulo- ja varallisuusverotukseen Euroopassa*. Verokomitean julkaisuja, 2. Valtion verokomitea, Helsinki 1912
* *Flottningsskatten: ett inlägg*. Författare, Helsingfors 1912, suomeksi nimellä *Lauttausvero: lausunto*. Tekijä, Helsinki 1912
* *Bondefrigörelsen i mellersta och östra Europa*. Senaten, Helsingfors 1912, Erkki Reijosen suomentamana nimellä *Talonpoikain vapautus Keski- ja Itä-Europassa*. Suomen senaatti, Helsinki 1913 
* *Lantbrukets nationalekonomi*. Skrifter utgivna av Åbo akademikommitté, 6. Schildt, Helsingfors 1918
* *Förvaltningsrättens allmänna läror. H. 1*. Söderström, Helsingfors 1924
* *Förvaltningsrättens allmänna läror. H. 2*. Söderström, Helsingfors 1924
* *Förvaltningsrättens allmänna läror. H. 3*. Söderström, Helsingfors 1925
* *Stamapotekens i Finland rättsliga ställning*. Helsingfors 1926, suomeksi nimellä *Kanta-apteekkien oikeudellinen asema*; Karl Willgrenin ja muiden lausunnot. Kanta-apteekkien omistajat, Helsinki 1926
* *Finlands sjöfarts- och tullrätt*. Söderström, Helsingfors 1928
* *Suomen talousoikeus*. Söderström, Helsinki 1930
* *Den historiska utvecklingen av Finlands förvaltningsrätt*. Söderström, Helsingfors 1934
* *Finanssioppi*. Söderström, Helsinki 1936

## Lähteet